Egzoftalmus
<s>Egzoftalmus, egzoftalmija ili proptoza () je izbočenje očne jabučice.</s>

<s>Epidemiologija 
Učestalost
Na globalnom nivou, prema jednoj studiji sprovedenoj u Sjedinjenim Američkim Državama učestalost egzoftalmusa iznosila je 2,9 slučajeva na 100.000 stanovnika godišnje, kod muškaraca i 16 slučajeva na 100.000 stanovnika godišnje kod žena.</s><s>U istoj studiji uočena je bimodalna distribucija u oba pola, stim što žene pokazuje jedan pik u starosti između 40 i 44 godina, a drugi pik u dobi između 60 i 64 godina.</s><s>Kod muškaraca, bimodalna pojava pikova uočava se u starosti od 45 i 49 godina i 65 i 69 godina.</s><s>Oba incidentna pika, kod muškaraca bila su 5 godina kasnije nego kod žena.</s>

<s>Telez M. sa saradnicima, u drugoj maloj studiji koja je obuhvatila 155 pacijenata, sa dijagnozom Grejvs-Bazedovljeve bolesti, i u kojoj je bilo 26% muškaraca, a 36% žena; prevalenca je bila viša kod evropljana, po stopi od 42% u odnosu na 7,7% kod azijata.</s><s>Analiza podataka u ovoj studiji takođe je pokazala da evropljani imaju 6,4 puta veću šansu da obole od Grejvs-Bazedovljeve bolesti nego azijati.</s>

<s>Mortalitet/morbiditet
Egzoftalmus (proptoza) iz bilo kog razloga može ugroziti vizuelni funkciju i integritet oka.</s><s>Najčešće posledice nastaju zbog nadekvatne zaštite oka očnim kapcima, što kod lagofthalmusa, može da izazove keratopatiju.</s><s>Zbog narušenih homeostatskih mehanizama zaštite oka nastaje disfunkcija epitela rožnjače, njeno izumiranje na pojednimim delovima i pojava ulceracije, sa mogućim perforacijom rožnjače u teškim slučajevima.</s><s>Takođe poremećaj u stvaranju sloja suznog filma na rožnjači i nepotpuna hidratacija oka negativno će uticati na funkciju vida i komfor pacijenta.</s>

<s>Egzoftalmus, sekundarno, u retrobulbarnom prostoru, može izazvati pritisak na vidni živac i izazvati optičku neuropatiju.</s><s>Smetnje u funkciji optičkog živca mogu biti rezultat narušenog protoka krvi izazvanog kompresijom retrobulbarnih krvnih sudova.</s><s>Narušen protok krvi oštećuje ishranu neurona i nepovratno dovodi do njihovog izumiranja i time smanjenja funkcije vidnog živca.</s>

<s>Takođe kao jedna od manifestacija bolesti može nastati disfunkcija zenice, sa suženjem vidnog polja.</s>

<s>Etiologija 
Najčešći uzrok egzoftalmusa je:
 Grejvs-Bazedovljeva bolest, najčešći je uzrok izbočenje očne jabučice, koje je izazivano edemom i limfatičnom infiltracijom tkiva orbite.</s><s>Tumori orbite (npr limfom, hemangiom, malformacije krvnih sudova),
 Zapaljenja (npr orbitalni celulitis),
 Karotidna kavernozna ili duralno kavernozna fistula,
 Tromboza kavernoznog sinusa,
 Povreda oka,
 Povećanje očne jabučice (kao kod urođenog glaukoma i jednostrane jake kratkovidosti),
 Retrobulbarnai krvarenje
 Sferani-orbitalni meningeom.</s><s>Takođe egzoftalmus se javlja kod hipertireoze bez infiltrativnog zahvatanja oka, Kušingove bolesti, izrazita gojaznost i bolesti orbite koje mogu uzrokovati promene koje su slične egzoftalmusa, ali to nisu.</s>

<s>Klinička slika 
Simptomi Grejvs-Bazedovljeveve bolesti pored egzoftalmusa uključuju bol, suzenje, suvoću očiju, nadražaj, fotofobiju, slabost očnih mišića koja dovodi do diplopije (dvoslike) te gubitak vida usled pritiska na vidni živac.</s>

<s>Sistemski simptomi obuhvataju srčane palpitacije, anksioznost, pojačani apetit, gubitak težine i nesanicu.</s>

<s>Iznenadni jednostrani nastanak egzoftalmusa ukazuje na
 intraorbitalno krvarenje (do kojeg može doći nakon operacije, retrobulbarni injekcije ili traume)
 upalu orbite ili paranazalnih sinusa (ne-neoplastične ćelijska infiltracija i proliferacija);
 polaganiji nastanak egzoftalmusa ukazuje na tumor orbite.</s>

<s>Dijagnoza</s>

<s>Nalaz tipičan za hipertireozu, ali nepovezan sa infiltrativni bolešću oka, uključuje uvlačenje i zaostajanje kapka, temporalno izbočenje gornjeg kapka i ukočenost pogleda.</s><s>Drugi znaci kod egzoftalmusa obuhvataju crvenilo kapka i infekciju konjuktive.</s><s>Dugotrajna izloženost egzoftalmusu uzrokuje sušenje rožnjače što može dovesti do infekcije i ulceracije.</s><s>Povišena telesna temperatura ukazuje na orbitalni celulitis ili trombozu kavernoznog sinusa.</s><s>Pulsirajući egzoftalmusa sa orbitalnim šumom ukazuje na fistulu između karotide ili dure i kavernoznog sinusa.</s><s>Jednostrani egzoftalmusa ukazuje na bolest koja nije povezana sa štitnjačom, premda i Grejvs-Bazedovljeva bolest ponekad može izazvati jednostrani egzoftalmus.</s>

<s>Egzoftalmusa se može potvrditi primenom egzoftalmometrije, kojom se meri rastojanje između spoljnjeg ugla koštanog zida orbite i rožnjače; normalne vrednosti u osoba bele rase je < 20 mm, a u osoba crne rase < 22 mm.</s>

<s>Kompjuterizovana tomografija ili magnetna rezonantna tomografija, obično se korisni za potvrđivanje dijagnoze i utvrđivanje patoanatomskih uzroka jednostranog egzoftalmusa.</s>

<s>Ispitivanje funkcije štitne žlezde indikovano je kad se sumnja da je egzoiftalmus izazvan Grejvs-Bazedovljevom bolešću.</s>

<s>Terapija 
U teškim slučajevima, kako bi se sprečilo oštećenje rožnjače, potrebno je njeno stalno „podmazivanje“.</s><s>Kada ono nije dovoljno, može biti primenjen operativni zahvat, kojim se postiže bolja prekrivenost očne površine.</s>

<s>Sistemska primena kortikosteroida (npr prednizona više nedelja), često pomaže u kontroli edema i kongestije orbite uzrokovane bolešću štitnjače i upalnim pseudotumor orbite.</s>

<s>Ostali zahvati zavise od etiologije egzoftalmusa.</s>

<s>Lečenje štitnjače često ne utiče na Grejvesov egzoftalmus, ali se on tokom vremena može smanjiti.</s>

<s>Tumori, sa egzoftalmusom moraju se hirurški odstraniti.</s>

<s>U slučajevima arteriovenskih fistula koje zahvataju kavernozni sinus lečenje može biti efikasno primenom selektivne embolizacije ili, retko, ugradnjom zaštitnih mrežica.</s>

<s>Izvori</s>

<s>Očne bolesti</s>

